חאמד סינו

חַ֫אמֶד סִ֫נּוֹ (בערבית: حامد سنّو; נולד ב־25 באפריל 1988) הוא זמר ופזמונאי לבנוני, סולנהּ של להקת משרוע ליילה. סינו נולד לאב לבנוני שהתגורר בארצות הברית ולאם ירדנית שהתגוררה בין מרוקו לרומא. לסינו קיימת אזרחות אמריקאית. כשהתבגר, ביתו של סינו היה אנגלופון. הוא למד בבית ספר אמריקאי וסיים את לימודיו "מבלי לדעת לדבר כראוי ערבית", ובעיקר למד ערבית כשכתב שירים. בעוד שסינו לא עבר הכשרה מוזיקלית רשמית או למד לקרוא מוזיקה, הוא החל שר במקהלת בית הספר. במהלך לימודיו באוניברסיטה האמריקאית בביירות, יצא מהארון כהומוסקסואל. שם החל להתנסות בכתובות גרפיטי חתרניות כצורה של ביטוי עצמי לפני שהתאחד עם להקת האינדי-רוק הלבנונית, משרוע ליילה. ערך מורחב – משרוע ליילה סינו הקים את להקת משרוע ליילה בשנת 2008 בעת לימודיו בעיצוב גרפי באוניברסיטה האמריקאית בביירות, כאשר הגיב להזמנה פתוחה לג'אם סשן שפרסמו אנדרה שדִ֫יד, אוּמַ֫יַה מַלַ֫אעֶבּ והייג פפזיאן. לדברי סינו, הוריהם של חברי הלהקה הסתייגו בתחילה מהקריירה המוזיקלית שלהם, מחשש לעתידם הכספי ולביטחונם הפיזי בשל המוניטין השנוי במחלוקת של הלהקה, שהוביל לביטול הופעותיה במספר מקומות שמרניים לאורך השנים. סינו הוצג על שערי מגזינים להט"בים רבים, בהן המגזין הצרפתי, "Têtu", הירדני, "My.Kali" ו-"Attitude" הבריטי. הוא הופיע גם על שער המהדורה של המזרח התיכון במגזין "רולינג סטון" כחלק ממשרוע ליילה. סינו תואר בציור של הצייר האיראני עלירזא שוג'עיאן (אנ') משנת 2017 בשם "חאמד סינו ואחד מאחיו" (בצרפתית). בציור מתואר סינו צובט את הפטמה של אנוביס, האל המצרי הקדום של טקסי הלוויה בעוד אנוביס עוטה צווארון מצרי בצבע קשת הרומז לדגל הגאווה. הציור הוא מחווה לציור של צייר לא ידוע, "גבריאל ד'אסטרה ואחת מאחיותיה" (אנ'), שמתאר את פילגשו של אנרי הרביעי, מלך צרפת. הציור היה הצהרה נגד רדיפה שיטתית בהנהגת המדינה כלפי מיעוטים להט"בים במצרים. שוג'יאן צייר את האיור לאחר הקונצרט של הלהקה ב-22 בספטמבר 2017 בקהיר, שבמהלכו הונף דגל הגאווה. התקרית הובילה למעצרם וכליאתם של אקטיביסטים להט"בים, ובהם סארה חגאזי. סינו הוא הומוסקסואל מוצהר וידוע כפעיל זכויות להט"ב בולט במזרח התיכון ובעולם המוסלמי. סינו לומד כעת בדארטמות' קולג' בניו המפשייר. מדיה וקבצים בנושא חאמד סינו בוויקישיתוף חאמד סינו, ברשת החברתית אקס (טוויטר) חאמד סינו, ברשת החברתית אינסטגרם חאמד סינו, במסד הנתונים הקולנועיים IMDb (באנגלית) חאמד סינו, באתר Discogs (באנגלית) A Conversation With Mashrou' Leila - Written and Produced by Mouna Anajjar Directed by Kamal Hachkar, נבדק ב-2021-06-26 Queer Desire Has Always Been There (Ep. 116: Kurt Cobain), Matt Baume (באנגלית אמריקאית) Hamed Sinno comes of age, My Kali, ‏2012-12-02 (באנגלית אמריקאית) Mahmoud, شخصية: حامد سنو, موالح, ‏2012-12-01 (בערבית) Hamed Sinno, un artiste libanais en Une du magazine gay Têtu, web.archive.org, ‏2016-03-04 Spotted: Hamed Sinno on The Cover of MyKali Magazine, Beirut.com City Guide (באנגלית) Mashrou' Leila frontman Hamed Sinno on LGBT lessons row: 'There are schools of Islam that are OK with being gay', Attitude.co.uk, ‏2019-03-28 (באנגלית) Rolling Stone Mideast choose first regional artists for cover, Al Arabiya English, ‏2014-04-04 (באנגלית) Nicole Zaramella, Alireza Shojaian, the Painter of Middle Eastern Queer Men | Il Grande Colibrì, ‏2020-06-22 (באנגלית אמריקאית) Pinched and Prodded, Khabar Keslan (באנגלית אמריקאית) Crowdcast Inc, Writing Pop Songs with Hamed Sinno, Crowdcast In Conversation with Hamed Sinno, RMS (באנגלית אמריקאית)